Ingberg sijoittui Atlantan olympialaisissa 1996 seitsemänneksi tuloksella 61,52. SM-kisoissa hän oli samana kesänä toinen. Hän heitti vanhan keihäsmallin ennätyksensä 67,32 Dublinissa 7. kesäkuuta 1997. Ateenan MM-kilpailuissa 1997 hän oli neljäs jääden tuloksella 66,00 runsaan metrin päähän mitalisijasta. Budapestin EM-kilpailuissa 1998 hän sai pronssia tuloksella 64,92. Hän oli samana vuonna lisäksi kolmas maailmancupissa ja kuudes GP-finaalissa.